Und das het denn definitiv mini Stimmig wieder uf 100% Positiv  bracht! Mabul isch naeb Sipadan am oestliche Rand vode Asiatische Kontinentalplatte und isch e wunderschoens inseli wo vo Philippinos und Sea gypsies bewohnt isch. Ich han imne eifache Huus, wo zumene Tauchcenter ghoert (fuer einisch sind det nur iheimischi Tauchmaster xi), zmitzt im Dorf vode Iheimische gwohnt. Z'mitzt isch vilicht chli schwirig, da alles uf stelze ufs Wasser use baue und mit holprige, zaemegflickte staeg verbunde isch. Es isch jedefalls cool xi, diraekt mit de de Luet vom Dorf, wo zu oeppe 3/4  Chind sind, zwohne! Die Chind laebed all diraekt am/ueberem Wasser, sind staendig am fische, boetli baschtle, inegumpe und hend en Sandchaschte rund um sich ume. Muesme sich mal vorstelle!